বাটিশাক ও চীনাশাক উৎপাদন প্রযুক্তি

মাটি

 প্রায় সব ধরনের মাটিতেই বাটিশাক ও চীনাশাক চাষ করা যায়। তবে বেলে মাটি ও বেলে দোআঁশ মাটিতে এ ফসল ভাল জন্মে।

জমি তৈরি

 তিন থেকে চারবার উত্তমরূপে জমি চাষ করে ১মিটার প্রশস্থ বেড তৈরি করতে পারলে ভাল হয়। জমিতে সেচ দেওয়া ও অতিরিক্ত পানি নিষ্কাশনের ব্যবস্থা করতে হবে।

বীজ বপনের সময়

 সারা বছরই বাটিশাক ও চীনাশাক চাষ করা যায়। বীজ উৎপাদনের জন্য শীতকালে এর চাষ করতে হয়।

সারের পরিমাণ

 বাটিশাক ও চীনাশাকের জমিতে নিম্নরূপ হারে সার প্রয়োগ করতে হবে।

|  |  |
| --- | --- |
| সারের নাম | সারের পরিমাণ/হেক্টর |
| ইউরিয়া | ২০০-২৬০ কেজি |
| টিএসপি | ১০০-১৫০ কেজি |
| এমপি | ১৫০-২০০ কেজি |
| গোবর | ১০-১২ টন |

উৎপাদন পদ্ধতি

 বীজতলায় চারা তৈরি করে অথবা সরাসরি জমিতে বপন করে চাষ করা যায়। সরাসরি বীজ বপনের ক্ষেত্রে একটু ঘন করে বীজ বপন করা যায়। চারা কিছুটা বড় হলে খাওয়া যায়। সব শেষে ২০-২৫ সেমি দূরত্বে একটি করে চারা রেখে দেওয়া যায়। ৪০-৪৫ দিনের মধ্যেই গাছ তোলার সময় হয়।

অন্তর্বর্তীকালীন পরিচর্যা

 সাফল্যজনকভাবে বাটিশাক ও চীনাশাকের চাষ করতে হলে পরিমিত সেচ জরুরী। প্রয়োজনমত নিড়ানি দিয়ে আগাছামুক্ত রাখতে হয়।